b"\n_START_ARTICLE_\nGuerra dels Malcontents\n_START_SECTION_\nAntecedents\n_START_PARAGRAPH_\nA finals del Trienni Liberal es va esdevenir la Guerra de la Reg\xc3\xa8ncia d'Urgell, per\xc3\xb2 alguns militars desencantats amb el caire centralista i liberal del govern de Madrid van recolzar un absolutisme radical que proposava el pretendent carl\xc3\xad, qui havia prom\xc3\xa8s restablir els furs.\n_START_SECTION_\nLa guerra\n_START_PARAGRAPH_\nEntre mar\xc3\xa7 i abril de 1827, amb car\xc3\xa0cter de ressorgiment nacional i de protesta contra els liberals, es revolt\xc3\xa0 Pere Planas entre Vic i Manresa, i Joan Cavalleria, Josep Busoms i Josep Galceran i Escrig\xc3\xa0s i els voluntaris del Llu\xc3\xa7an\xc3\xa8s a Berga i Ripoll, derrotant als mossos d'esquadra,  Joan Raf\xc3\xad Vidal, que va arribar a ocupar Reus i Valls, i Salvador Llovet i Antoni Trillas a Tortosa, per\xc3\xb2 la seva acci\xc3\xb3 no va prosperar i, a l'abril, es van acollir a un indult reial. Al juliol van apar\xc3\xa8ixer m\xc3\xa9s partides i al setembre tenien controlada part del centre i nord de Catalunya, amb uns 30.000 homes armats i establint la capital entre Vic i Manresa, on el 29 d'agost van establir una Junta Superior del Govern del Principat, que va editar El Catal\xc3\xa1n Realista i que tenia com a lema \xc2\xabVisca el rei i mori el mal govern!\xc2\xbb._NEWLINE_El 28 de setembre de 1827, Ferran VII va arribar a Tarragona i es desactiv\xc3\xa0 la revolta.\n_START_SECTION_\nConseq\xc3\xbc\xc3\xa8ncies\n_START_PARAGRAPH_\nA finals del 1827 el moviment havia estat esclafat, uns 300 ultra-reialistes van ser deportats a Ceuta i els principals caps insurrectes afusellats a Tarragona. La majoria dels seus l\xc3\xadders van ser executats, entre ells Josep Busoms. o van exiliar-se a Fran\xc3\xa7a."